প্রথম বিশ্বযুদ্ধ শুরু হলে তিনি ভারতে ফেরেন। কলকাতা আসেন ১৯১৪ এর নভেম্বরে। এই সময় বিপ্লবী বাঘা যতীনের সাথে যোগাযোগ হলে ব্রিটিশবিরোধী সংগ্রামে প্রচেষ্টায় অস্ত্র আমদানির কাজে জড়িত হয়ে যান। দেশব্যাপী বিপ্লব প্রচেষ্টায় কলকাতা - নাগপুর রেলওয়ে ব্যবস্থা অকেজো করে দেওয়ার ভার পড়ে তার ওপর। জার্মানির সাথে যোগাযোগ রক্ষা ও মালপত্র প্রেরণ, নিরাপদ রাখার গুরুদায়িত্ব গ্রহণ করেছিলেন তিনি। বাঘা যতীনের নির্দেশে সমস্ত কাজকর্ম দেখাশোনা করতে ও মানবেন্দ্রনাথ রায়ের সাথে সংযোগের হেতু তিনি সাথী বিনয়ভূষন দত্তের সাথে পর্তুগিজ অধিকৃত গোয়ায় যান ১৭ ডিসেম্বর, ১৯১৫ এবং মানবেন্দ্রনাথ ওরফে সি. মার্টিনকে টেলিগ্রাম করেন। এই সময় ব্রিটিশ পুলিশ তার সন্ধান জানতে পেরে পর্তুগিজ পুলিশকে গ্রেপ্তার করার অনুরোধ করে। পর্তুগিজ সরকার তাকে গ্রেপ্তার না করলেও গোয়া থেকে বহিষ্কার করে। সাথে সাথেই তিনি দুই সরকারের সীমান্ত এলাকায় বন্দী হন। পুলিশ তাকে পুনে জেলে পাঠায়।

প্রারম্ভিক জীবন
বিদেশে বিপ্লবী তৎপরতা
ইন্দো-জার্মান ষড়যন্ত্র
মৃত্যু